Ricardo Blázquez

thumb

Ricardo Blázquez Pérez (Villanueva del Campillo, Ávila, 1942ko apirilaren 13a) Valladolideko egungo artzapezpikua da.

 Biografia 
1955 eta 1967 urteen bitartean, Ávilako apaiztegian behe- eta goi-ikasketak egin zituen; gero, Gregoriar Unibertsitatean, Teologia ikasi eta geroztik, hainbat liburu eta artikulu idatzi ditu, baita Gotzainen Biltzarreko zenbait dokumentu ere.

Ondoren, apaiz ordenatu zuten 1967ko otsailaren 18an eta hstex geroztik hainbat lan egin ditu: Avilako Institutuko idazkaria, Salamancako Pontifize-Unibertsitateko teologia-irakaslea eta dekanoa, German di Galaziako apezpikua eta Santiagoko apezpiku laguntzailea, esaterako.

Joan Paulo II.ak 1988ko maiatzaren 29an apezpiku laguntzaile ordenatu zuen eta Santiago Compostelakoan aritu zuen 1988 eta 1992 artean. 1992 eta 1995 Palentziako apezpikua izan zen. 1995eko irailaren 8tik 2010eko apirilaren 13ra arte Bilboko elizbarrutiaren apezpikua izan zen, Luis Maria Larrearen ordez.

2005 eta 2008 artean Espainiako Apezpiku-konferentziaren presidentea izan zen eta egun presidenteordea da. 2010eko martxoaren 13an Benedikto XVI.ak Valladolideko artzapezpiku izendatu zuen.

2015eko urtarrilaren 4an, kardinal izendatu zuen aita santuak«Ricardo Blazquez kardinal izendatu du aita santuak», EiTB, 2015-01-04. Blázquezek konfiantza eskertu egin zuen eta bere ibilbidearen aitorpena zela esan zuen«Blazquezek 'eskertu' egin du aita santuak agertutako 'konfiantza'», EiTB, 2015-01-05.

 Lan nagusiak 
 La resurrección en la cristología de Wolfhart Pannenberg (1976)
 Jesús sí, la Iglesia también (1985)
 La esperanza en Dios no defrauda; consideraciones teológico-pastorales de un obispo (2004)
 Iglesia, ¿qué dices de Dios? (2007).

 Erreferentziak 

 Kanpo estekak 

  Bilboko elizbarrutiaren fitxa
  www.catholic-hierarchy.org

Kategoria:Bilboko apezpikuak
Kategoria:Ávila probintziako jendea
Kategoria:Espainiako kardinalak
Kategoria:Joan Paulo II.ak izendatutako apezpikuak
Kategoria:Frantzisko aita santuak sortutako kardinalak